Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 11 พ.ค.66
Daily Focus-บล.ฟินันเซีย ไซรัส ประจำวันที่ 11 พ.ค.66
11 พ.ค. 2566

บล.ฟินันเซีย ไซรัส ประเมินแนวโน้มตลาดวันนี้ (11 พ.ค.66) คาด SET แกว่ง Sideways ออกข้างหลังจากปรับตัวขึ้นได้ต่อเนื่องติดต่อกัน 4 วันทำการราว 4% จากจุดต่ำสุดของรอบ อย่างไรก็ตามภาพรวมยังไม่ได้มีปัจจัยกดดันเพิ่มเติม โดยตัวเลข CPI สหรัฐฯออกมาไม่ได้สูงกว่าคาดแม้จะยังอยู่ในระดับสูงกว่าเป้าหมายมาก ขณะที่ปัจจัยหนุนในประเทศยังอยู่ที่การประกาศผลประกอบการไตรมาส 1/66 ของบริษัทจดทะเบียน ซึ่งโดยภาพรวมส่วนใหญ่ค่อนไปทางตามคาดและดีกว่าคาด โดยมองว่าช่วยสร้างความเชื่อมั่นต่อทิศทางการฟื้นตัวของเศรษฐกิจในระยะถัดไป
นอกจากนี้ยังคงได้อานิสงส์จาก Election Rally เรามองหากดัชนีทะลุผ่าน 1,570-1,575 จุดจะทำให้ทางเทคนิคเป็นบวกและมีโอกาสปรับขึ้นทดสอบแนวต้านหลักที่ 1,600-1,610 จุดได้อีกครั้ง ปัจจัยที่ต้องติดตามวันนี้คือเงินเฟ้อ PPI สหรัฐฯเดือน เม.ย. รวมถึงในประเทศรอติดตามผลการเลือกตั้งสุดสัปดาห์นี้และตัวเลข GDP ไตรมาส 1/66 ที่จะประกาศวันจันทร์หน้า ยังแนะนำเก็งกำไรหุ้นที่คาดมีผลประกอบการแข็งแกร่งและมีแนวโน้มดีต่อในไตรมาส 2/66 ถึงครึ่งหลังของปี 66
กลยุทธ์ : ยังเน้นลงทุนหุ้น Domestic และคาดกำไรไตรมาส 1/66 แข็งแกร่ง//ทยอยสะสมหุ้นเพิ่มที่ฐาน 1,500+- จุด
หุ้นเด่นเดือนพ.ค. : BA, BDMS, CPALL, ICHI, TOA